**Ministru kabineta noteikumu projekta**

**“Noteikumi par Latvijas zinātnes nozarēm un apakšnozarēm”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par Latvijas zinātnes nozarēm un apakšnozarēm” ir izstrādāts saskaņā ar Zinātniskās darbības likuma 13. panta otrās daļas 3.1 punktu, kas paredz uzdevumu Ministru kabinetam noteikt Latvijas zinātnes nozares un apakšnozares. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd vienīgais sistematizētais Latvijas zinātnes nozaru un apakšnozaru apkopojums ir Latvijas Zinātnes padomes (turpmāk – LZP) 1999.gada 16. novembrī ar lēmumu Nr. 9-3-1 apstiprinātais “Latvijas Zinātnes padomes Zinātņu nozaru un apakšnozaru saraksts” (turpmāk – LZP saraksts), kuru LZP izstrādāja Zinātniskās darbības likuma 16. pantā noteiktās LZP kompetences ietvaros pēc savas iniciatīvas. Kopš izstrādes brīža saraksts tiek plaši izmantots zinātnes un izglītības procesu organizēšanā, jo cits regulējums, kas nosaka zinātnes nozares un apakšnozares Latvijā nav pastāvējis. Atbilstoši 2016. gada 22. decembra grozījumiem Zinātniskās darbības likuma 13. panta otrajā daļā, kas stājušies spēkā 2017. gada 1. martā, Latvijas zinātnes nozares un apakšnozares turpmāk nosaka Ministru kabinets. Uzdevuma kuru mērķis ir izveidot vienotu zinātnes nozaru un apakšnozaru klasifikāciju, kas būtu saistoša zinātniskajām institūcijām un nodrošinātu to zinātniskās darbības īstenošanu atbilstoši Eiropas Vienotās pētniecības telpas standartiem (skatīt Saeimas mājas lapā: http://titania.saeima.lv/LIVS12/ saeimalivs12.nsf/0/7199AE3D2E0A17B FC2257F8D002569C2?OpenDocument). Izglītības un zinātnes ministrijas sagatavoja Ministru kabineta noteikumu projektu “Noteikumi par Latvijas zinātnes nozarēm un apakšnozarēm” (turpmāk – noteikumu projekts).2016. gada 1. jūlijā Latvija pievienojās Ekonomiskās sadarbības un attīstības organizācijai (turpmāk – OECD). Tādējādi ir radusies nepieciešamība pēc zinātnes nozaru klasifikācijas pielāgošanas OECD publicētajā zinātnes statistikas metodoloģijas krājumā *Frascati Manual* piedāvātajai zinātnes nozaru klasifikācijai (pieejams internetā <https://www.oecd.org/science/inno/38235147.pdf>) un kura jau tiek izmantota 35 pasaules valstīs, tai skaitā lielākajā daļā Eiropas Savienības valstu. Noteikumu projekts balstīts uz OECD zinātnes statistikas metodoloģijas krājumā *Frascati Manual* 2007. gada izdevumā noteikto nozaru klasifikāciju, kas atkārtoti apstiprināta statistikas metodoloģijas krājuma 2015. gada versijā. Vienlaikus nepieciešams noteikt Latvijas zinātnes nozares un apakšnozares, kas nodrošinātu Latvijā zinātniskās darbības īstenošanu atbilstoši vienotiem starptautiskiem standartiem. Zinātņu nozaru un apakšnozaru klasifikācijai, kas ietverta LZP sarakstā un OECD zinātnes statistikas metodoloģijas krājumā *Frascati Manual* piedāvātajai nozaru un apakšnozaru klasifikācijai ir noteikti atšķirīgi zinātnes nozaru un apakšnozaru klasifikācijas līmeņi. OECD krājumā *Frascati Manual* pirmais klasifikācijas līmenis ir sešas zinātņu nozaru grupas: dabaszinātnes, inženierzinātnes un tehnoloģijas, medicīnas un veselības zinātnes, lauksaimniecības zinātnes, sociālās zinātnes, humanitārās un mākslas zinātnes. Otrais klasifikācijas līmenis ir attiecīgas zinātņu nozaru grupas zinātnes nozares. Papildus, kā piemēri, katrai nozarei ir pieminētas dažas apakšnozares (tās sniegtas kā skaidrojums nevis trešais klasifikācijas līmenis), kas nebūt nav pilnīgs šīs nozares apakšnozaru uzskaitījums. LZP sarakstam arī ir divi klasifikācijas līmeņi, kur augstākais klasifikācijas līmenis ir nozares un tām atbilstošais apakšnozaru pilns uzskaitījums. Tāpēc, lai nodrošinātu pakāpenisku un nepārtrauktu pāreju no Latvijas zinātnes telpā lietotā nozaru un apakšnozaru dalījuma uz noteikumu projektā minēto nozaru un apakšnozaru dalījumu, noteikumu projektā kā pirmais klasifikācijas līmenis ir noteiktas zinātnes nozares, kas atbilst nozaru līmenim OECD zinātnes statistikas metodoloģijas krājumā *Frascati Manual* piedāvātajā klasifikācijā, bet apakšnozares noteikumu projektā atbilst apakšnozaru klasifikācijas līmenim no LZP saraksta. Izmaiņas nozaru un apakšnozaru dalījumā skars vairāku normatīvo aktu piemērošanu, kur līdz šim bija minētas nozares vai (un) apakšnozares. Ņemot vērā, ka izmaiņas zinātnes nozaru un apakšnozaru klasifikācijā skar procesus, kas norisinās izglītībā un zinātnē un kuru nepārtrauktība, nepārkāpjot tiesiskās paļāvības principu, valsts iestādēm ir jānodrošina, Izglītības un zinātnes ministrija uzskata, ka normatīvā regulējuma ieviešana ir jāveic pakāpeniski un projektā paredzētās izmaiņas Latvijas nozaru un apakšnozaru klasifikācijā ir jāvērtē atsevišķi apskatot katru gadījumu, kur tiek piemērota minētā klasifikācija. Pašlaik atsauce uz zinātnes nozarēm un apakšnozarēm ir minēta (attiecīgi, izmanto LZP sarakstu):(1) Augstskolu likuma 3., 8., 23., 24., 28., 30., 31., 32., 33., 34., 35., 55., 55.3, 58. un 87. pantā;(2) Zinātniskās darbības likuma 11. un 13. pantā;(3) Ministru kabineta 2006. gada 20. jūnija noteikumos Nr. 497 “Noteikumi par Latvijas Zinātnes padomes ekspertu komisiju izveidošanu un darbību”;(4) Ministru kabineta 2005. gada 27. decembra noteikumu Nr. 1001 “Doktora zinātniskā grāda piešķiršanas (promocijas) kārtība un kritēriji”;(5) Ministru kabineta 2005. gada 27. decembra noteikumi Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”;(6) Ministru kabineta 2013. gada 16. aprīļa noteikumi Nr.202 “Kārtība, kādā izsniedz valsts atzītus augstāko izglītību apliecinošus dokumentus”;(7) Ministru kabineta 2014. gada 13. maija noteikumi Nr.240 “Noteikumi par valsts akadēmiskās izglītības standartu”;(8) Ministru kabineta 2015. gada 14. jūlija noteikumi Nr. 408 “Studiju programmu licencēšanas noteikumi”.Lai nodrošinātu pakāpenisku projektā minēto nozaru ieviešanu:1. Izglītības un zinātnes ministrija izstrādāja Ministru kabineta noteikumu projektu “Noteikumi par Latvijas Zinātnes padomes ekspertu kvalifikācijas kritērijiem, ekspertu komisiju izveidošanu un to darbības organizēšanu”, nosakot, ka eksperta tiesības zinātnieks var saņemt zinātnes nozarē uz laika periodu ne ilgāku par trīs gadiem, ja pēdējo triju gadu laikā ir autors vismaz trīs zinātniskās darbības rezultātim attiecīgajā zinātnes nozarē, savukārt ekspertu komisiju skaitu un to sastāvu, ievērojot, ka komisijās ir līdzvērtīgi pārstāvēti visu zinātņu nozaru eksperti, nosaka LZP;2. Uzreiz pēc nozaru klasifikatora spēkā stāšanas dienas Augstskolas sadarbojoties ar AIP pēc nepieciešamības (saskaņā ar Augstskolu likuma 35. pantā noteikto kārtību) pārskata nozaru profesoru padomes (Augstskolu likuma 28., 30., 31., 32., 33., 43. un 35. pants) – tas ir atsevišķs jautājums par augstskolu akadēmiskā personāla politiku un studiju procesa organizāciju. Papildus augstskolām jāvērtē strukturāli jautājumi – Augstskolu likuma 23. un 24. pantā noteiktās prasības Institūta un fakultātes izveidošanai. Augstskolu institūti un fakultātes, kas izveidotas pirms noteikumu projekta pieņemšanas ministru kabinetā turpina savu darbību atbilstoši augstskolas nolemtajam;3. akreditācijas procesā Augstskolas (augstākās izglītības iestādes) studiju programmu akreditācijas pieteikumos norāda zinātnes nozares atbilstoši noteikumu projektā minētajai klasifikācijai, ja augstskolas uzskata par nepieciešamu, tās veic izmaiņas studiju programmu saturā, lai studiju programmu saturs precīzāk atbilstu zinātnes nozarei, kura norādīta studiju virziena akreditācijas pieteikumā;4. Kad ir pabeigta akreditācija, augstskolas pārliecinās, vai ir akreditētas doktora studiju programmas, kurās, saskaņā ar MK noteikumiem Nr.1000 augstskolai ir piešķirtas promocijas tiesības. Ja programma atbilst nozarei, kura minēta MK noteikumos Nr. 1000 pilnā apjomā un ir izpildītas citas normatīvajos aktos noteiktās prasības, tad nekas nav jādara, bet, ja programma atšķiras, tad augstskola rīkojas saskaņā ar Zinātniskās darbības likuma 11. panta trešajā daļā noteikto lūdz LZP atzinumu un ja tas ir pozitīvs Izglītības un zinātnes ministrija attiecīgi rosinās veikt grozījumus MK noteikumos Nr. 1000. Ja programma vai vispār netiek akreditēta, tad augstskola, attiecīgi zaudē promocijas tiesības. Tas pats attiecas uz promocijas padomēm – saskaņā ar MK noteikumu Nr. 1001 5. punktā noteikto promocijas padomes sastāvu zinātnes nozarē vai apakšnozarē nosaka attiecīgā augstskola un tajā iekļauj vismaz piecus zinātniekus, kuriem ir LZP eksperta tiesības zinātnes nozarē, no tiem diviem – zinātnes apakšnozarē, kurā tiek aizstāvēts promocijas darbs;5. Pēc 2019. gada akreditācijas procesa līdz nākamajam akreditācijas posmam 2025. gadā, Izglītības un zinātnes ministrija sagatavos grozījumus normatīvajos aktos sasniedzot mērķus divos virzienos: a) pakāpeniski atsakoties no apakšnozaru lietojuma normatīvajos aktos (sākot ar grozījumiem Augstskolu likumā); b) izstrādājot jaunu promocijas kārtību un zinātnisko grādu nomenklatūru. Piemēram, ar atteikšanos no apakšnozaru izmantošanas zinātnes klasifikācijā, tiks veikti grozījumi normatīvajā regulējumā, kas nosaka doktora diplomā ierakstāmās ziņas. Doktora studiju programmās studējošie un doktora grāda pretendenti promocijas darbu aizstāvēšanai iesniegs tajā augstskolā, kurai būs promocijas tiesības attiecīgajā zinātnes nozarē. Augstskola, kas nodrošina promocijas procesu, izveidos promocijas padomi darba aizstāvēšanai padomes sastāvā iekļaujot LZP ekspertus atbilstoši MK noteikumiem Nr. 1001 Augstskolas var veidot arī starpdisciplināras promocijas padomes. Ministru kabineta noteikumos Nr. 1001 noteiktais eksāmens zinātnes apakšnozarē, atsakoties no zinātnes klasifikācijas apakšnozarēs, tiks aizstāts ar eksāmenu ”promocijas darbam atbilstošajā tēmā”, kas tādējādi nodrošina, ka visi eksāmeni, kas iepriekš būs nokārtoti apakšnozarē būs arī eksāmeni promocijas darbam atbilstošajā tēmā un citi nepieciešamie grozījumi.Izglītības un zinātnes ministrija pakāpeniski plāno atteikties no zinātnes apakšnozaru izmantošana zinātnes klasifikācijā, jo šāds dalījums ir ļoti sīkumains, kā arī vairākās apakšnozarēs strādājošo zinātnieku skaits ir mazāks par 10 cilvēkiem. Momentā atteikšanās no apakšnozaru dalījuma nav iespējama, to pamatojot ar jau minēto zinātnes un izglītības procesu nepārtrauktības nodrošināšanu. Ņemot vērā minēto Izglītības un zinātnes ministrija neatbalsta sarakstā minēto apakšnozaru pārskatīšanu uzreiz, un, iespējams, jaunu apakšnozaru izveidi, jo atbilstoši iepriekš minētajam apakšnozares turpmāk 2020. gadā (pēc nākamās studiju programmu akreditācijas) pakāpeniski tiks svītrotas no visiem normatīvajiem aktiem, kur tās ir minētas un notiks pilnīga attiekšanās no zinātnes dalījuma apakšnozarēs. Papildus norādām, ka projektā noteiktais zinātnes dalījums zinātnes nozarēs un apakšnozarēs atšķiras no izglītības tematisko jomu klasifikatoriem, kas minēti Ministru kabineta 2017. gada 13. jūnija noteikumos Nr. 322 “Noteikumu par Latvijas izglītības klasifikāciju”, kas klasificē Latvijas izglītību pēc tematiskajām jomām. Katrs no klasifikatoriem - izglītības klasifikators pēc tematiskajām jomām un noteikumu projektā paredzētā Latvijas zinātnes nozaru un apakšnozaru klasifikācija ir radīta atšķirīgiem mērķiem un abas klasifikācijas plaši tiek izmantotas starptautiskajā praksē.  |
| 3. | Projekta izstrādē iesaistītās institūcijas | LZP, Izglītības un zinātnes ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātnieki, augstskolas, doktora studiju programmās studējošie, zinātniskā grāda pretendenti, LZP. AIC, AIP.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nepalielināšanās. |
| 3. | Administratīvo izmaksu monetārs novērtējums | Papildus administratīvo izmaksu nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2017. gada 6. jūlijā Valsts sekretāru sanāksmē tika izsludināts tiesību akta projekts “Grozījumi Ministru kabineta 2006. gada 20. jūnija noteikumos Nr. 497 “Noteikumi par Latvijas Zinātnes padomes ekspertu komisiju izveidošanu un darbību”, kurā tika paredzēts, ka Ekspertu komisiju skaitu un to sastāvu nosaka padome ievērojot, ka komisijās ir līdzvērtīgi pārstāvēti zinātņu nozaru eksperti, Ekspertu komisija sniedz atzinumu par padomei iesniegtajiem zinātnisko pētījumu projektiem un programmām atbilstoši normatīvajos aktos par zinātnisko pētījumu projektu un programmu īstenošanu noteiktajam un attiecīga zinātnisko pētījumu projekta vai programmas konkursa nolikumam, un, līdz ar ko kā arī tika piedāvāts svītrot noteikumu V sadaļu, atsakoties no vienotas vērtēšanas kārtības (VSS-723, prot. Nr. 26; 13.§). Pēc 11.08.2017 saskaņošana sanāksmes un 21.09.2017 e-saskaņošanas projekts tika pārstrādāts un tika mainīts noteikumu projekta nosaukums “Noteikumi par Latvijas Zinātnes padomes ekspertu komisiju izveidošanu un darbību”, kuros tiks noteikti ekspertu kvalifikācijas kritēriji, ekspertu komisiju izveidošanas kārtība un to darbības organizācija. Noteikumu projektā nozaru dalījums nemaina piešķirtās eksperta tiesības. Turpmāk piešķirot eksperta tiesības tās tiks norādītas atbilstoši projektā noteiktajam nozaru un apakšnozaru dalījumam, kur apakšnozaru dalījums nodrošinās sasaisti starp dažādā laikā (pirms un pēc noteikuma projekta pieņemšanas) piešķirtajām Latvijas Zinātnes padomes eksperta tiesībām. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Pašlaik atsauce uz zinātnes nozarēm un apakšnozarēm ir minēta (attiecīgi, izmanto LZP sarakstu):(1) Augstskolu likuma 3., 8., 23., 24., 28., 30., 31., 32., 33., 34., 35., 55., 55.3, 58. un 87. pantā;(2) Zinātniskās darbības likuma 11. un 13. pantā;(3) Ministru kabineta 2006. gada 20. jūnija noteikumos Nr. 497 “Noteikumi par Latvijas Zinātnes padomes ekspertu komisiju izveidošanu un darbību”;(4) Ministru kabineta 2005. gada 27. decembra noteikumu Nr. 1001 “Doktora zinātniskā grāda piešķiršanas (promocijas) kārtība un kritēriji”;(5) Ministru kabineta 2005. gada 27. decembra noteikumi Nr.1000 “Noteikumi par doktora zinātniskā grāda piešķiršanas (promocijas) tiesību deleģēšanu augstskolām”;(6) Ministru kabineta 2013. gada 16. aprīļa noteikumi Nr.202 “Kārtība, kādā izsniedz valsts atzītus augstāko izglītību apliecinošus dokumentus”;(7) Ministru kabineta 2014. gada 13. maija noteikumi Nr.240 “Noteikumi par valsts akadēmiskās izglītības standartu”;(8) Ministru kabineta 2015. gada 14. jūlija noteikumi Nr. 408 “Studiju programmu licencēšanas noteikumi”.Izglītības un zinātnes ministrija pakāpeniski, sākot ar 2020. gadu (pēc lielākās daļas doktora studiju programmu akreditācijas) veiks grozījumus šeit minētajos normatīvajos aktos, paredzot atteikšanos jēdziena “apakšnozare” izmantošanas normatīvajā regulējumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pēc izsludināšanas Valsts sekretāru sanāksmē publicēts Izglītības un zinātnes ministrijas mājaslapā internetā (<http://izm.gov.lv/lv/normativie-akti/normativo-aktu-projekti>).  |
| 2. | Sabiedrības līdzdalība projekta izstrādē | Saņemts viedoklis no Latvijas Universitātes un Latvijas farmaceitu biedrības. |
| 3. | Sabiedrības līdzdalības rezultāti | Saņemtie viedokļi iekļauti izziņā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zinātniskās institūcijas, augstskolas, LZP, Izglītības un zinātnes ministrija, Akadēmiskās informācijas centrs, Augstākā izglītības padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

valsts sekretāre Līga Lejiņa

08.12.2017. 13:55

2035

K. Veldre, 67047857

kaspars.veldre@izm.gov.lv

N. Mazure, 67047940

nadezda.mazure@izm.gov.lv